Isuzu-brandwaens doelgebou vir Baai | Netwerk24
Deur Motorredaksie 20 Junie 2019 05:00
Toe die Baai nuwe brandweerwaens nodig gehad het om sy vloot uit te brei, het die munisipaliteit op die knoppie van Isuzu gedruk om te help met die versoek.
Gereed om die Baai en omstreke te beskerm. Hier is van die stad se brandbestryders by hul nuwe brandweerwaens: Vuyo Marele, Doreen Jim en Mteza Mqopi.
Isuzu was die gepaste kontrakteur vir dié taak, aangesien sy aanleg juis in Port Elizabeth gesetel is. Die Isuzu-groep is ook die grootste verskaffer in die land van middelslagvragmotors, waarop die nuwe brandweerwaens juis geskoei is.
Isuzu het sy fris FXZ 26-360 6x4-vragmotor gebruik vir die ombouing. Die vragmotor is vir 'n plaas­like ombouer, Kanu Commercial Body Construc­tion, gegee om die vrag­motor se geraamte in 'n volwaardige en gedugte brandweerwa om te toor.
Kanu se span het 'n groot watertenk van 13 500 liter agterop vas­gebout, asook nog ander noodsaaklike toerusting soos twee brandslange, 'n hoëdrukpomp en ander brandtoerusting.
Die resultaat is 'n groot brandweerwa wat doel­gebou is vir plaaslike toestande danksy sy kragtige aandrywingstelsel, en 'n aangepaste ratkas om gemaklik met 'n swaar watervrag en personeel oor ruwe terrein te kan ry.
Die Nelson Mandelabaai-metro sê nou hy gaan voort­aan al hoe meer van Isuzu gebruik maak om in sy munisipale vervoer­behoeftes te voorsien.